за пряка речева комуникация, поддържаща конферентна връзка, при която комуникациите обикновено се установяват в рамките на 15 секунди.
 (5)
 Всички средства за пряка речева комуникация или за комуникация по линия за предаване на данни между звената за обслужване на въздушното движение и между органите за обслужване на въздушното движение и други органи, описани в буква б), точка 1 и 2, следва да бъдат снабдени с устройства за автоматично записване.
 ATS.OR.440 Аеронавигационно неподвижно обслужване (комуникации земя—земя) — комуникация между няколко района за полетна информация
 а)
 Доставчикът на обслужване на въздушното движение гарантира, че центърът за полетна информация и районният контролен център разполагат със средства за комуникация с всички съседни на тях центрове за полетна информация и районни контролни центрове. Тези средства за комуникация във всички случаи осигуряват възможност за изпращане на съобщения във вид, позволяващ запазването им като постоянен запис, и тяхното доставяне в съответствие с транзитните времена, определени в регионалните аеронавигационни споразумения в рамките на ИКАО.
 б)
 Доставчикът на обслужване на въздушното движение гарантира, че средствата за комуникация между районните контролни центрове, обслужващи съседни контролирани райони, осигуряват също така възможност за пряка речева комуникация и, когато е приложимо, за комуникация по линия за предаване на данни, подлежаща на автоматично записване, при която в случай на предаване на контрол с използване на данни за обзор на ОВД, комуникациите се осъществяват мигновено, а за други цели — обикновено се установяват в рамките на 15 секунди.
 в)
 Когато това се изисква съгласно споразумение между съответните държави с цел предотвратяване или намаляване на необходимостта от прехват в случай на отклонение от определеното трасе, доставчикът на обслужване на въздушното движение гарантира, че средствата за комуникация между съседни центрове за полетна информация или районни контролни центрове, различни от посочените в буква б):
 (1)
 осигуряват възможност за пряка речева комуникация, самостоятелно или в комбинация с комуникация по линия за предаване на данни;
 (2)
 позволяват при нормални обстоятелства комуникациите да се установяват в рамките на 15 секунди;
 (3)
 са снабдени с устройства за автоматично записване.
 г)
 Съответният доставчик на обслужване на въздушното движение гарантира свързаност на съседните органи за обслужване на въздушното движение във всички случаи, в които са налице особени обстоятелства.
 д)
 Когато местните условия изискват на въздухоплавателно средство да бъде дадено разрешение за достъп до контролирано въздушно пространство преди отлитане, съответният(ите) доставчик(ци) на обслужване на въздушното движение гарантира(т), че органите за обслужване на въздушното движение, които дават разрешение на въздухоплавателното средство, са свързани с органа за контрол на въздушното движение, обслужващ съседното контролирано въздушно пространство.
 е)
 Средствата за комуникация, поддържащи свързаността, която следва да бъде установена в съответствие с букви г) и д), осигуряват възможност за пряка речева комуникация, самостоятелно или в комбинация с комуникация по линия за предаване на данни, подлежаща на автоматично записване, при която в случай на предаване на контрол с използване на данни за обзор на ОВД, комуникациите се осъществяват мигновено, а за други цели — обикновено се установяват в рамките на 15 секунди.
 ж)
 Доставчикът на обслужване на въздушното движение осигурява подходящи устройства за автоматично записване във всички случаи, когато се